Ашальчи Оки

Ашальчи Оки (1898—1973) — удмурт поэтесса да гижысь, бурдӧдысь. Збыль нимыс — Акулина Григорьевна Векшина.

 Олан туй 
 1898, косму тӧлысь 4 (16) лун — Чужис Удмурт АССР-ысь Грах районса Кузебаево грездын кресьтянин семьяын.
 1914 — Помаліс велӧдысьяслысь Карлыганса Вотскӧй школа, 1921 — Казаньын рабочӧй факультет.
 1928 — Помаліс Казаньса университетын медицина факультет, босьтчис уджавны врач-окулистӧн.
 Ветліс Айму вӧсна Ыджыд тыш вылӧ, фронт вылын вӧлі хирургӧн 571 №-а полевӧй госпитальын. Эм войнакадся наградаяс.
 1946, йирым тӧлысь — Армияысь локтӧм бӧрын уджаліс врачӧн Алнаш районса бурдӧдчанінын.
 1973, йирым тӧлысь 31 лун — Кувсис Удмурт АССР-са Алнаш сиктын.

 Гижан удж 
Ашальчи Оки — удмурт литератураын медводдза нывбаба-поэт. Кывбуръяссӧ заводитіс йӧӟӧдны 1918 восянь «Виль синь» и «Гудыри» удмурт газетъясын. Удмурт кывйӧн медводдза кывбур небӧг «Сюрес дурын» (Туй дорын) петіс 1925 воын Краткая литературная энциклопедия (рочӧн), рочӧн — «О чем поет вотячка» небӧг — петіс 1928 воын.

1933 воын гижысьӧс мыждӧны националистъяскӧд йитӧд кутӧмын сідз шусяна «СОФИН» («Союз освобождения финских народностей») делӧ серти. Та бӧрын Ашальчи Оки кежӧ гижан уджысь. Реабилитируйтӧма сӧмын 1956 воын Литературный дом-музей Ашальчи Оки.

Ашальчи Оки гижис лирикаа кывбуръяс, кодъяс сиӧмаӧсь чужан мулы, нывбаба-удмурт олӧмлы. Сылӧн гижӧдъясыс матынӧсь фольклор дорӧ. Мукӧд кывбурыс лоины йӧзкостса сьыланкывъясӧн.

Ашальчи Оки гижис сідзжӧ челядьлы.

Кывбуръяссӧ вуджӧдӧма Рочмуса уна кыв вылӧ, а сідзжӧ француз, венгер да фин кывъяс вылӧ. Кывбуръяс вылас гижӧма уна сьыланкыв.

 Небӧгъяс 
 Удмурт кывйӧн 
 Сюрес дурын. 1925.
 Мон тодам ваисько. Ижевск, 1968.

 Роч кыв вылӧ вуджӧдӧмӧн 
 О чем поет вотячка. Глазов, 1928.
 [Стихи] // Стихи удмуртских поэтов. Ижевск, 1957.

 Паметь 
 Поэтесса кулӧм бӧрын Алнаш сиктын восьтӧма керка-музей .
 1994 воын лӧсьӧдӧма Ашальчи Оки нима Удмуртияса национальнӧй литературнӧй премиа Удмуртская национальная литературная премия им. Ашальчи Оки (рочӧн).

 Наградаяс 
 Удмурт АССР-ын нимӧдана бурдӧдысь (1957)
 Уджвывса ветеран.

 Видзӧдӧй тшӧтш 
 Айво Иви — Удмурт гижысь, Ашальчи Окилӧн вок.

Ӧшмӧсъяс 
 Писатели Удмуртии. Биобиблиографический справочник. Ижевск, 1963.
 Удмуртская литература. Ижевск, 1966.
 Краткая литературная энциклопедия (рочӧн)
 Виртуальный музей Ашальчи Оки

 Ыстӧдъяс 

Категория:Персоналия анбурӧд
Категория:Персоналия:Удмуртия
Категория:Удмурт гижысьяс